Film & Kino

Film & Kino er en bransje- og medlemsorganisasjon for kommunale og private kinoer i Norge.

Organisasjonen forvalter Norsk kino- og filmfond og gir støtte til import og distribusjon av film samt utvikling av kino- og videobransjen. Film & Kino har vært ansvarlig for den nasjonale digitaliseringen av de norske kinoene og administrerer nå driften knyttet til digitaliseringen. 

Film & Kino har siden 1987 hatt ansvaret for Bygdekinoen.Bygdekinoen hjemmeside - bygdekinoen.no

Organisasjonen ble stiftet i 1917 under navnet Kommunale Kinematografers Landsforbund (KKL). KKL opprettet Norsk kino- og filmfond i 1970, som finansierer støtteordninger og drift av organisasjonen. I 2002 endret KKL navnet på organisasjonen til Film & Kino.Film og Kino - Store norske leksikonLene Løken var administrerende direktør i organisasjonen fra 1993 til 2014 og ble etterfulgt av Guttorm Petterson.Guttorm Petterson ny administrerende direktør i Film og Kino - kino.no 

I 1930 ble Norsk Filmblad opprettet. Tidsskriftet endret navn til Film & Kino i 1965, og ble deretter et månedlig løssalgsmagasin. Tidsskiftet ble finansiert av bransjeorganisasjonen ved samme navn, men var redaksjonelt uavhengig. Fra 1. januar 2012 ble tidsskriftet Film & Kino overført til ny eier og skiftet navn til Cinema.Cinema hjemmeside - cine.no 

Referanser

Eksterne lenker
 Offisiell side for Film & Kino
 Om Film & Kino 
 Kino - Store norske leksikon

Kategori:Norsk film
Kategori:Norske kulturorganisasjoner
Kategori:Organisasjoner etablert i 1917